Domstolens kendelse (Sjette Afdeling) af 19. december 2019 – Bezirkshauptmannschaft Hartberg-Fürstenfeld
(Forenede sager C-140/19, C-141/19 og C-492/19 – C-494/19) (1)
»Præjudiciel forelæggelse – artikel 53, stk. 2, og artikel 99 i Domstolens procesreglement – fri udveksling af tjenesteydelser – udstationering af arbejdstagere – artikel 56 TEUF – direktiv 2014/67/EU – artikel 9 og 20 – anmeldelse af arbejdstagere – opbevaring af lønbilag – sanktioner – proportionalitet – bøder med et forud fastsat minimumsbeløb – kumulation – intet loft – sagsomkostninger – åbenbart afvisningsgrundlag«
1.      Fri udveksling af tjenesteydelser – udstationering af arbejdstagere som led i udveksling af tjenesteydelser – direktiv 2014/67 – administrative krav og kontrolforanstaltninger – arbejdsretlige forpligtelser vedrørende anmeldelse af arbejdstagere og opbevaring af løndokumentation – sanktioner ved manglende overholdelse – pålæggelse af bøder på et forud fastsat minimumsbeløb – intet loft – sagsomkostninger i tilfælde af afslag på en klage over bødeafgørelsen på 20% af bødens størrelse – ikke tilladt – berettigelse – foreligger ikke – tilsidesættelse af proportionalitetsprincippet
[Europa-Parlamentets og Rådets direktiv 2014/67, art. 9 og 20; Domstolens procesreglement, art. 99)
(jf. præmis 23, 30, 31, 34-43 og 45 samt konkl.)
2.      Præjudicielle spørgsmål – formaliteten – anmodning, der ikke anfører de grunde, der begrunder forelæggelsen for Domstolen – åbenbart afvisningsgrundlag
[Art. 267 TEUF; statutten for Domstolen, art. 23; Domstolens procesreglement, art. 53, stk. 2, og art. 94, litra c)]
(jf. præmis 48-53)
Konklusion
Artikel 20 i Europa-Parlamentets og Rådets direktiv 2014/67/EU af 15. maj 2014 om håndhævelse af direktiv 96/71/EF om udstationering af arbejdstagere som led i udveksling af tjenesteydelser og om ændring af forordning (EU) nr. 1024/2012 om administrativt samarbejde via informationssystemet for det indre marked (»IMI-forordningen«) skal fortolkes således, at den er til hinder for en national lovgivning, som i tilfælde af overtrædelser af arbejdsretlige forpligtelser vedrørende anmeldelse af arbejdstagere og opbevaring af lønbilag fastsætter meget store bøder,
–        som ikke kan være mindre end et forud fastsat beløb
–        –      som idømmes kumulativt pr. berørt arbejdstager og uden et loft, og
–        –      hvortil lægges et bidrag til sagsomkostningerne på 20% heraf i tilfælde af afslag på en klage over bødeafgørelsen.
1 –      EUT C 187 af 3.6.2019.